Document ID: 31998D0739

KOMISSION PÄÄTÖS,
tehty 14 päivänä joulukuuta 1998,
kolmansista maista lähtöisin olevien kalastustuotteiden, joista ei vielä määrätä erityisellä päätöksellä, terveystodistusten käyttöön ottamisesta tehdyn komission päätöksen 95/328/EY muuttamisesta (tiedoksiannettu numerolla K(1998) 4044) (ETA:n kannalta merkityksellinen teksti) (98/739/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 11 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 11 artiklan,
sekä katsoo, että
kolmansista maista lähtöisin olevien kalastustuotteiden, joista ei vielä määrätä erityisellä päätöksellä, terveystodistusten käyttöön ottamisesta 25 päivänä heinäkuuta 1995 tehtyä komission päätöstä 95/328/EY (3), sellaisena kuin se on viimeksi muutettuna päätöksellä 98/418/EY (4), sovelletaan 31 päivään joulukuuta 1998,
komission päätöksessä 97/296/EY (5), sellaisena kuin se on viimeksi muutettuna päätöksellä 98/711/EY (6), vahvistetaan luettelo sellaisista kolmansista maista, joista kalastustuotteiden tuonti ihmisravinnoksi on sallittua; tämän luettelon II osassa luetellaan ne kolmannet maat, joista ei vielä ole tehty erityistä päätöstä, mutta jotka vastaavat neuvoston päätökseen 95/408/EY (7), sellaisena kuin se on viimeksi muutettuna päätöksellä 98/603/EY (8), 2 artiklan 2 kohdan edellytyksiä,
päätöksessä 95/408/EY säädetään, että tämä luettelo on voimassa 31 päivään joulukuuta 2000; tämän vuoksi olisi muutettava todistusten voimassaoloaikaa sen mukauttamiseksi väliaikaisten luetteloiden voimassaoloajan mukaiseksi, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/328/EY 4 artiklassa ilmaisu "31 päivään joulukuuta 1998" ilmaisulla "31 päivään joulukuuta 2000".
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä joulukuuta 1998.

Labels: 0
3
5
6